《次韵东坡五更山吐月 其二》
宋代·李彭

二更山吐月，寂寂山家夜。衰翁葆鬓湿，衡移复露下。

泠泠泉可漱，冉冉云可藉。相携尘外人，共说无生话。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。